open-index/open-wikipedia-markdown huggingface dataset:
Annie mestariampuja (elokuva)

**Annie mestariampuja** (*Annie Get Your Gun*) on George Sidneyn ohjaama yhdysvaltalainen elokuvamusikaali vuodelta 1950. Elokuva pohjautuu Irving Berlinin samannimiseen musikaaliin. Elokuvan päärooliin oli alun perin suunniteltu Judy Garlandia, mutta tämän sairastuttua roolin sai Betty Hutton. Useimmat alkuperäisen Broadway-musikaalin kappaleista esitettiin myös elokuvassa.

*Annie mestariampuja* palkittiin Oscarilla parhaasta alkuperäisestä musikaalisävellyksestä. Lisäksi se oli palkintoehdokkaana parhaasta kuvauksesta, lavastuksesta ja leikkauksesta.

## Näyttelijät

## Lähteet

## Aiheesta muualla
*
Ara Güler

**Ara Güler** (16. elokuuta 1928 Istanbul, Turkki – 17. lokakuuta 2018) oli turkkilainen kuvajournalisti. Güler tapasi Henri Cartier-Bressonin ja Marc Riboudin, ja liittyi myöhemmin Magnum Photos&nbsp;-kuvatoimistoon. Gülerin kuvia on julkaissut muun muassa *[[Time]], [[Life (lehti)|Life]], [[Horizon]]* ja *[[Newsweek]]*. Güler on kuvannut Turkin lisäksi muun muassa Iranissa, Kazakstanissa, Afganistanissa, Pakistanissa, Intiassa, Keniassa ja Uudessa-Guineassa.

Güler on kuvannut muun muassa seuraavia henkilöitä: Winston Churchill, Indira Gandhi, Maria Callas, John Berger, Bertrand Russell, Willy Brandt, Alfred Hitchcock, Ansel Adams, Imogen Cunningham, Marc Chagall, Salvador Dalí ja Pablo Picasso.

## Lähteet

## Aiheesta muualla

*Ara Gülerin kotisivut
Formula Rossa

**Formula Rossa** on maailman nopein vuoristorata, jonka on valmistanut sveitsiläis-liechenstanilainen Intamin. Se sijaitsee Ferrari World Abu Dhabissa, Abu Dhabissa, Arabiemiirikunnissa, ja se avattiin 4. marraskuuta 2010. Formula Rossan huippunopeus on 240&nbsp;km/h, johon se kiihtyy nollasta 4,9 sekunnissa. Radan pituus on 2&nbsp;074 metriä ja korkeus 52 metriä. Ajon aikana koetaan 4,8 G:n voima.

## Lähteet

## Aiheesta muualla
*Ferrari World Abu Dhabi: Formula Rossa
Deborah Richter

**Deborah Richter** (s. syyskuu 1957 Los Angeles, Kalifornia) on yhdysvaltalainen näyttelijä, joka esiintyi pääosin urallaan draamasarjoissa ja elokuvissa.

## Ura
Richter kruunattiin vuonna 1975 Miss Kaliforniaksi, jonka jälkeen hän siirtyi näyttelijäksi. Richter esiintyi ensi kerran televisiossa vuonna 1977 televisiosarjassa Waltonin perhe. Samana vuonna hän vieraili myös Baretta-sarjassa, sekä esiintyi ensi kerran elokuvaroolissa Yhden miehen pelissä. Vuonna 1979 Richter vieraili yhden jakson verran Charlien enkeleissä. Hän nousi lopulta tunnetuksi vierailevasta roolistaan televisiosarjassa Hill Street Blues, jossa hän esitti Charles Haidin näyttelemän Andrew Renkon vaimoa vuosina 1982–1987. Vuonna 1989 Richter esiintyi Jean-Claude Van Dammen kanssa pääosassa elokuvassa Cyborg.

Richterin viimeiseksi elokuvaksi jäi Cahoots vuonna 2001.

## Lähteet
Tepco

**Tepco** (, ) on japanilainen sähköyhtiö. Se on Aasian suurin ja maailman neljänneksi suurin sähköyhtiö. Yhtiö perustettiin vuonna 1951.

## Ydinvoimalat
Yhtiöllä on seuraavat ydinvoimalat:

* Fukushima I -ydinvoimalaitos, Fukuin prefektuurissa
* Fukushima II -ydinvoimalaitos, Fukuin prefektuurissa
* Kashiwazakin–Kariwan ydinvoimalaitos, Niigatan prefektuurissa

Yhtiön Fukushima I -ydinvoimalaitoksessa tapahtui vuonna 2011 Fukushiman ydinvoimalaonnettomuus, joka pysäytti myös muut yhtiön ydinvoimalat. Fukushima II -ydinvoimalaitosta ei koskaan uudelleenkäynnistetty onnettomuuden jälkeen, vaan päätös sen lopullisesta käytöstäpoistosta tehtiin vuonna 2019.

Yhtiö oli yrittänyt pitkään saada käynnistyslupaa Kashiwazakin–Kariwan ydinvoimalaitokselle, mutta ydinvoimaviranomaiset eivät myöntäneet lupaa turvallisuuspuutteisiin vedoten. Niigatan prefektuuri äänesti vasta joulukuussa 2025 ydinvoimalan käynnistyksen puolesta. Tepco aikoo käynnistää voimalan kahdeksasta reaktorista yhden, ja se tuottaisi vuonna 2026 Japanin sähköverkolle noin 1 400 megawattia. Toinen reaktori pyritään käynnistämään vuonna 2030.

## Skandaalit ja onnettomuudet

Maaliskuussa 2007 julkistetun yhtiön sisäisen raportin mukaan Tepco oli salannut 29 vuotta onnettomuuden, jossa viisi jarruttavaa kontrollisauvaa oli pudonnut paikoiltaan seitsemän ja puolen tunnin ajaksi Fukushima I -ydinvoimalan reaktorissa vuonna 1978. Vastaava onnettomuus tapahtui viitosreaktorissa helmikuussa 1979 ja kakkosreaktorissa syyskuussa 1980. Yhdestäkään onnettomuudesta ei kerrottu viranomaisille. Fukushiman kakkosreaktorissa kaksi sauvaa valui paikaltaan kesäkuussa 1993 ja Niigatan voimalassa huhtikuussa 2000. 

Vuonna 2002 yhtiö jäi kiinni turvallisuusraporttien väärentämisestä yli vuosikymmenen ajan. Yhtiö joutui väliaikaisesti sulkemaan kaikki 17 voimalaansa.

Vuonna 2007 yhtiö joutui sulkemaan maanjäristyksessä vaurioituneen Kashiwazakin–Kariwan ydinvoimalaitoksen.

Vuonna 2011 yhtiön Fukushima I -ydinvoimalaitoksessa tapahtui maanjäristyksen ja tsunamin seurauksena INES-luokan 7 ydinvoimalaonnettomuus. Onnettomuus pysäytti kaikki Japanin ydinvoimalat, joista suuri osa ei ole edellenkään (2021) käytössä.

## Yhtiön tilanne
Fukushiman ydinvoimalaonnettomuuden jälkeen yhtiön markkina-arvo on pienentynyt noin 80 prosenttia. Yhtiön tilanne on herättänyt keskustelua mahdollisesta pelastuspaketista, joka saattaisi johtaa yhtiön kansallistamiseen. Yhtiö joutuu maksamaan merkittävästi korvauksia onnettomuudesta, ydinvoimalan korjaus ja jälkihoito maksavat myös valtavasti. Tepco tuotti ennen onnettomuutta noin kolmanneksen Japanin sähköstä.

## Lähteet
* https://archive.is/20121219081932/search.japantimes.co.jp/cgi-bin/nn20070323a3.html

### Viitteet

## Aiheesta muualla

*Yhtiön internetsivut
Synnin enkelit

**Synnin enkelit** (*Les anges du péché*) oli ranskalaisen elokuvaohjaajan Robert Bressonin ensimmäinen täyspitkä elokuva. Se valmistui vuonna 1943.

*Synnin enkelit* pohjautuu Ranskan vastarintaliikkeeseen kuuluneen Raymond Léopold Bruckbergerin ideaan. Hän halusi tuoda julkisuuteen dominikaanisen Bethanyn sisarten työn vankilasta vapautuneiden naisten hyväksi. Elokuvan tarina perustui tositapahtumiin. Elokuvan kirjoittivat Bresson, Bruckberger ja näytelmäkirjailija Jean Giraudoux. Bresson syventyi aiheeseen tutustumalla Bruckbergerin suosituksesta Père Lelongin aiheesta kirjoittamaan kirjaan, ja hän keräsi aineistoa myös nunnilta suoraan. Ranska oli elokuvan kuvausten aikana Saksan valtaama, ja siksi se kuvattiin pääosin yöllä, vaikka elokuva ei käsitellytkään poliittisesti arkaa aihetta.

*Synnin enkelit* on Bressonin ohjaustyöksi melko perinteinen elokuva, ja siinä Bresson käytti monia perinteisiä elokuvakerronnan keinoja ja ammattinäyttelijöitä. *Synnin enkelit* oli myös visuaalisesti ylellisempi kuin hänen myöhemmät elokuvansa. Musiikin elokuvaan sävelsi Jean-Jacques Grünenwald. Bresson käytti vain harvoissa elokuvissaan perinteistä elokuvamusiikkia. Monet elokuvan teemoista ovat kuitenkin tuttuja Bressonin myöhemmissäkin töissä. Hän tarkasteli *Synnin enkeleissä* muun muassa syntiä ja pelastuksen tarpeellisuutta.

## Lähteet
* 

### Viitteet
Astravets

**Astravets** () eli **Ostrovets** (; ; ) on keväästä 2012 kaupunki ja samanniminen piiri Hrodnan alueen pohjoisosissa Valko-Venäjällä, lähellä Liettuan rajaa.

Astravetsin keskustaajaman väkiluku oli lokakuun 2009 väestönlaskennassa 8&nbsp;285 ja koko maaseutuvaltaisen hallintopiirin 24&nbsp;266. Kaupungin ja koko piirin väkiluvun odotetaan kasvavan ydinvoimalan rakennushankkeen myötä.

## Kaupungiksi
Osana Valko-Venäjän ydinvoimalan rakennushankkeen virittämää toimeliaisuutta, uusien asuinalueiden ja infrastruktuurin rakentamista ja kasvavaa kuntaa, Astravetsin keskustaajamalle myönnettiin 27. maaliskuuta 2012 kaupungin status.

## Katso myös
*Astravetsin ydinvoimalaitos

## Lähteet

## Aiheesta muualla
*Lyhyt kuvaus taajamasta  (bycity.org)
*Ostrovets region   (region.grodno.by)
*Островецкий район - artikkeleja piirin taajamista ja kohteista  (dorogiby.info)
*Taajaman keskustan kartta  (bycity.org)
*WikiMapia karttalinkki, kohteiden selitykset pääosin  tai 
*Neuvostoliiton aikaista topografiakarttaa alueesta 
*Valko-Venäjän rautateiden karttapohjainen aikatauluhaku  
*Valokuvia kaupunkimaisen taajaman rakennuksista  (globustut.by)
*Podgotovitelnyi etap k stroitelstevu atomnoi elektrostantsii. Tiedotusvideo Astravetsiin rakenteilla olevasta Valko-Venäjän ydinvoimalasta. Tuotanto: Astravetsin taajaman "nuorisotoimi" & GU Direktsija stroijtelstva AES. 5/2012  (youtube.com)
G-luokka (hävittäjä, 1944)

**G-luokan** piti olla Britannian kuninkaallisen laivaston kahdeksan hävittäjän muodostama alusluokka, jonka alukset tilattiin 1944. Tilaukset peruutettiin joulukuussa 1945 sotatoimien loputtua. Luokan alusten piti olla paranneltuja Weapon-luokan aluksia ja sitä on kutsuttu myös Gael- tai Gallant-luokaksi.

## Lähteet
*
*

### Viitteet
Hastings-luokka (sluuppi)

**Hastings-luokka** eli **Folkestone-luokka** oli Britannian kuninkaalliselle laivastolle ja Intian laivastolle viiden maailmansotien välillä valmistetun sluupin muodostama alusluokka toisessa maailmansodassa. Aluksista yksi tuhoutui sodan aikana ja loput neljä romutettiin sodan päätyttyä.

## Suunnittelu
Luokan alusten suunnittelu perustui edeltäneestä Bridgewater-luokasta saatuihin kokemuksiin ja siten se toteutti ensimmäisen maailmansodan saattuetaisteluista saatuja oppeja. Ne oli varustettu miinanraivauskalustolla, mikä monipuolisti niiden käyttöä.

Alusten propulsiojärjestelmän muodostivat kahteen akseliin kiinnitetyt turbiinimoottorit, jotka tuottavat 2&nbsp;000 hevosvoimaa. Alusten maksiminopeus oli 16 solmua.

## Alukset

## Lähteet

*
*

### Viitteet
Kun maailma muuttui

**Kun maailma muuttui** on Jukka Kuoppamäen 13. lokakuuta 2010 julkaistu studioalbumi. Levyllä Kuoppamäki palasi folk-juurilleen. Albumilla on myös rautalankamusiikkia, kantria ja rock-iskelmää. kantaa ottavien kappaleiden lisäksi levyllä on kappaleita, jotka käsittelevät Suomea ja rakkautta. Levyn sävellykset ja sanoitukset ovat Kuoppamäen itsensä käsialaa, ja sovituksista vastaa Miika Kurtakko

## Kappaleet
#   
#   
#   
#   
#   
#   
#   
#   
#   
#   
#   
#  

## Lähteet
*Kappaleet: 
### Viitteet
J. G. Dahlman

**Johan Gustav Dahlman** (1838 – 1876) oli suomalainen Tampereella asunut boheemirunoilija ja arkkiveisujen tekijä. 

Dahlmanin syntymäkoti oli Kyttälän kaupunginosassa Sorinahteen luona sijainnut mökki. Hänen runolliset lahjansa tulivat esiin jo varhain mutta köyhiin oloihin syntyneenä hän ei päässyt kehittämään niitä. Dahlmanin runoja julkaistiin paikallisissa sanomalehdissä muun muassa Tampereen Sanomissa mutta pääasiassa hän oli elinaikanaan tunnettu pilkkarunoja kirjoittaneena kapakkarunoilijana joka laati säkeitään usein oluttuoppi palkkanaan. Dahlmanin pilkkarunoissa kuvattiin paikallisia tapahtumia ja arvosteltiin tamperelaista porvaristoa. Hänen lehdissä julkaistut runonsa olivat sen sijaan ihanteellisia ja saivat aiheensa usein luonnosta. Dahlmanin runojen esikuvina olivat uudemmat suomalaiset kansanlaulut, Oksasen ja Suonion runot sekä ruotsalaiset muun muassa Carl Michael Bellmanin sepittämät juomalaulut.

Dahlmanin runot olivat hänen eläessään tunnettuja Tampereella mutta myöhemmin ne ovat paljolti painuneet unohduksiin.

## Lähteet
* Simo Pyry : Kuvia ja kertomuksia vapaakaupungista 2 : Eräs runoilija   Tampereen Sanomat no 26 28.02.1894, s. 2 (Historiallinen sanomalehtiarkisto)
* Jari Korkki - Jari Niemelä: Tamperelaisia persoonia ja hahmoja : Tampereen bardi Dahlman sepitti säkeitä tillikoissa 

## Aiheesta muualla
* Kuwia ja kertomuksia wapaakaupungista II. Eräs runoilija. Kirjoitti Simo Pyry, Tampereen Sanomat, 28.02.1894, nro 26, s. 2, Kansalliskirjaston digitaaliset aineistot
Atea

**Atea** on vuonna 1968 alkunsa saanut norjalainen it-infrastruktuuriratkaisujen, -tuotteiden ja -palveluiden kokonaistoimittaja, joka toimii erityisesti Pohjoismaissa ja Baltiassa. Yhtiöllä on palveluksessaan noin 6800 henkeä yhteensä 89 eri toimipisteessä Suomessa, Ruotsissa, Norjassa, Tanskassa, Virossa, Liettuassa ja Latviassa. Atea-konserni on listattu Oslon pörssissä (yhtiötunnus ATEA)m ja sen liikevaihto vuonna 2016 oli noin 3,4 miljardia euroa (31 miljardia Norjan kruunua)

## Atea Finland

Atean tytäryrityksellä, **Atea Finland Oy:llä**, on Suomessa maanlaajuinen myynti- ja palveluorganisaatio ja noin 350 työntekijää. Vuonna 2016 Atea Finland Oy:n liikevaihto oli noin 226 miljoonaa euroa.

### Liiketoiminta
Atean asiakkaita ovat yksityisen sektorin ja julkishallinnon keskisuuret ja suuret organisaatiot ympäri Suomen. Pienyrityksiä varten Atealla on verkkokauppa Atea eSHOP. Atea toimittaa asiakkailleen it-järjestelmien kokonaisratkaisuja. 

Atean tarjonta jakautuu viiteen it-infrastruktuurin osa-alueeseen: työpiste, konesali- ja pilvi, verkko- ja tietoturva, tuottavuus sekä ohjelmistot ja lisensointi. Atean ydinosaamista ovat virtualisointiratkaisut, yhdistetyn viestinnänratkaisut, elinkaariratkaisut sekä hankintaratkaisut.

Atealla on ollut sekä ympäristösertifiointi (ISO 14001) että laatusertifiointi (ISO 9001) vuodesta 2002.

### Atean historia Suomessa
*1985: perustettu nimellä Facidata Oy
*1996: WM-data AB osti Facidatan
*1997: yhtiön nimeksi WM-data Faci Oy
*2001: Atea erottiin omaksi konsernikseen. WM-data Facista tuli Atea Finland Oy.
*2004: Atea osti Novosys Oy:n ja X-Way Oy:n
*2006: Oslon pörssiin listattu Ementor ASA osti Atean
*2007: Atea Finland Oy perusti Suomeen oman rahoitusyhtiön Atea Finance Oy:n
*2007: Atea Finland Oy osti Joensuun Datalaite Oy:n
*2009: Ementor-konserni sekä kaikki konserniyhtiöt muuttivat nimensä Ateaksi
*2009: Atea Finland Oy osti A Communications Oy:n
*2010: Atea Finland Oy osti Palnet Oy:n, Datawest Oy:n ja Ten of Ten Oy:n.
*2011: Atea Finland Oy osti Demidoo Oy:n.
*2014: Atea Finland Oy osti BCC Finland Oy:n

File:Jaakonkatu 2 Vantaa - Atea3.jpg|Atea Finlandin konttori Vantaalla.
File:Jaakonkatu 2 Vantaa - Atea1.jpg|Atea Finland ja sen naapuri, Pöyry-yhtiöiden pääkonttori.


## Lähteet

## Aiheesta muualla
*Atea Finlandin kotisivut
Rikuzen-Takata

**Rikuzen-Takata** () on Japanin kaupunki Honshūn saarella Tōhokun alueella Iwaten prefektuurissa. Se sijaitsee Tyynenmeren rannikolla prefektuurin kaakkoisosassa. Rikuzen-Takata kuuluu Sanrikun rannikkoseutuun. Kaupungin keskusta on rakentunut Hirotanlahden pohjukkaan, jossa mereen laskee Kesenjoki. Sisämaassa siihen kuuluu alueita Kitakamivuorilta. Etelässä kaupunki rajautuu Miyagin prefektuuriin. Rikuzen-Takatassa on 18&nbsp;702 asukasta (lokakuussa 2020) ja sen pinta-ala on 231,94 neliökilometriä.

Rikuzen-Takatan kaupunki perustettiin vuonna 1955 liittämällä yhteen Takatan, Hirotan ja Kesenin maaseutukaupungit sekä viisi kyläkuntaa. Vanhastaan alue tunnettiin kultakaivoksistaan. Edo-kaudella 1600–1800-luvuilla Takata kuului Sendain daimiokuntaan ja kehittyi kauppapaikkana. Perinteisiä elinkeinoja Hirotanlahdella ovat kalastus sekä *[[wakame]]*-merilevän, osterien ja kampasimpukoiden (*[[Mizuhopecten yessoensis]]*) vesiviljely, sisämaassa harjoitetaan riisin, vehnän, vihannesten ja hedelmien viljelyä. Vuonna 2011 Rikuzen-Takata kärsi huomattavia vahinkoja Tōhokun maanjäristyksen aiheuttamassa tsunamissa, kun 1&nbsp;604 ihmistä sai surmansa ja 3&nbsp;807 asuinrakennusta tuhoutui kokonaan. Samalla 1600-luvulla istutetusta Takata-matsubaran mäntymetsästä kaatui noin 70&nbsp;000 puuta.

Rikuzen-Takatan nähtävyyksiä ovat Sanrikun rannikon kauniit luonnonalueet, kuten Jagasakin niemi ja Kurosaki-senkyō. Osa kaupungin rannikkoalueesta kuuluukin Sanriku-fukkyōn kansallispuistoon. Rikuzen-Takataa palvelee bussimetrolinjaksi muutettu JR Higashi-Nihonin Ōfunato-linja.

## Kuvia

Tiedosto:JR East Ofunato Line BRT Rikuzen-Takata Station001.JPG|Rikuzen-Takatan bussimetroasema
Tiedosto:RikuzentakataCityHall.jpg|Rikuzen-Takatan kaupungintalo
Tiedosto:Collapsed Rikuzentakata Youth Hostel and a Pine Tree of Hope.jpg|Ihmeiden mänty
Tiedosto:Kannonji hondo, Rikuzentakata.jpg|Kannon-ji
Tiedosto:Rikuzentakata city center area Aerial photograph.1977.jpg|Rikuzen-Takata vuoden 1977 ilmakuvassa


## Lähteet

## Aiheesta muualla

* Kaupungin internetsivut
Tōno

**Tōno** () on Japanin kaupunki Honshūn saarella Tōhokun alueella Iwaten prefektuurissa. Se sijaitsee sisämaassa prefektuurin eteläosassa Kitakamivuorilla. Kaupungin keskusta on rakentunut Tōnon allaslaaksoon. Pohjoisessa kaupungin alue nousee Hayachinevuorelle. Tōnossa on 26&nbsp;116 asukasta (marraskuussa 2020) ja sen pinta-ala on 825,97 neliökilometriä.

Tōno kehittyi Edo-kaudella vuodesta 1627 lähtien pienenä linnanaluskaupunkina. Vanhastaan alue tunnettiin hevosten kasvatuksesta. Sen kautta kulki Tyynenmeren rannikolle johtanut tiereitti. Kaupunkioikeudet Tōno sai vuonna 1954, kun Tōnon maaseutukaupunkiin liitettiin seitsemän ympäristön kyläkuntaa. Alue on luonteeltaan maaseutumainen, ja tärkeitä elinkeinoja ovat riisin, humalan ja tupakan viljely, metsätalous ja maidon tuotanto. Kaupunki laajeni vuonna 2005, kun siihen yhdistettiin Miyamorin kyläkunta.

Tōno tunnetaan rikkaasta kansanperinteestään, jota tutkija Kunio Yanagita on kuvannut teoksessaan *Tōno monogatari*. Kaupungin nähtävyyksiä ovat esimerkiksi Tōnon kaupunginmuseo, Fukusen-jin buddhalainen temppeli ja Denshōenin ulkomuseo, jossa sijaitsee muun muassa historiallinen Kikuchi-suvun asuintalo 1700-luvulta. Hayachinevuoren ympäristö kuuluu Hayachinen puolikansallispuistoon. Tōnoa palvelee JR Higashi-Nihonin Kamaishi-linja.

## Kuvia

Tiedosto:千葉家住宅 歴史的建造物 南部曲り家 - panoramio (3).jpg|Chiba-suvun historiallinen talo
Tiedosto:Chionji Tono01s3200.jpg|Chion-jin temppeli
Tiedosto:Fukusenji04s2505.jpg|Fukusen-jin pagodi
Tiedosto:Tono city center area Aerial photograph.1977.jpg|Tōnon kantakaupunki vuoden 1977 ilmakuvassa
Tiedosto:風の丘からの眺め - panoramio.jpg|Tōnon maaseutua


## Lähteet

## Aiheesta muualla

* Kaupungin internetsivut
Muulon silta

**Muulon silta** eli **Bastvikinsilta** ()  on Espoon­lahden yli johtava silta Espoon ja Kirkko­nummen rajalla. Silta valmistui vuonna 1937 osana Helsingistä länteen johtanutta Jorvaksentietä, joka oli osa kanta­tietä 51. Silta on 133 metriä pitkä, ja se on Suomen pisin maailman­sotien välisenä aikana valmistunut teräs­levy­palkki­silta.

Muulon silta on Tiehallinnon sillasta käyttämä nimi, joka johtuu läheisen Muulon kylän nimestä.  Espoossa sillasta käytetään myös nimeä Bastvikinsilta..

Vuosina 1944–1956 Espoonlahti oli Neuvosto­liiton hallinnassa olleen Porkkalan vuokra-alueen itä­rajana, ja tällöin Muulon silta toimi tiukasti vartioituna rajanylityspaikkana. Kun Porkkalan alue 26. tammikuuta 1956 palautettiin Suomelle, raja­puomi nostettiin klo 15, minkä jälkeen suomalaiset sotilaat marssivat sillan yli palautetulle alueelle. Tapahtumaa seuraamaan sillan Espoon-puoleiseen päähän oli kokoontunut pari­sataa lehti­miestä, radio- ja televisiotoimittajaa sekä suuri joukko yleisöä.  Silta esiintyy­kin lukuisissa Porkkalan vuokra-aikaa käsittelevissä filmeissä, valokuvissa ja dokumentti­taltioinneissa.

Espoon alueella Jorvaksen­tie levennettiin 1960-luvulla moottoritieksi, joka rakennettiin osittain vanhan tien kohdalle, osittain hieman sen pohjois­puolelle. Vuonna 1969 moottori­tie, Länsiväylä, oli valmis Espoon­lahdelle saakka, ja sen länsi­päähän, vanhan sillan pohjois­puolelle rakennettiin uusi silta. Vanha Muulon silta jäi tällöin vähä­liikenteiseksi rinnakkais­tien sillaksi, jolle johtavan tien nimi Espoon puolella on nykyisin Vanha Jorvaksen­tie.

Vuonna 2008 alettiin rakennus­työt moottori­tien jatkamiseksi Kirkko­nummelle. Alku­peräisen suunnitelman mukaan vanha Muulon silta olisi purettu ja tilalle rakennettu uusi paikallis­liikenteen silta moottoritie­sillan viereen. Museovirasto piti vanhaa siltaa kuitenkin historiallisesti arvokkaana, osittain rakennus­historiallisista mutta ennen kaikkea Porkkalan vuokra-alueen historiaan liittyvistä syistä, minkä vuoksi suunnitelmaa muutettiin. Länsiväylän Espoonlahdensilta päätettiin siirtää hieman entistä pohjoisemmaksi, jolloin sen ja Muulon sillan väliin mahtuu vielä uusi paikallis­liikenteen silta. Alkuperäinen Muulon silta on suojeltu. Silta on nykyään käytössä jalankulun ja pyöräilyn väylänä.

## Lähteet
On the Floor

"**On the Floor**" on yhdysvaltalaisen näyttelijä ja poplaulaja Jennifer Lopezin ja rap-muusikko Pitbullin kappale, joka julkaistiin Lopezin seitsemännen studioalbumin *[[Love?]]* toisena singlenä 11. helmikuuta 2011. 
Kappaleen on tuottanut RedOne.

Kappale sisältää melodian kappaleesta "Llorando se fue", jota Kaoma-yhtye on lainannut kappaleessa "Lambada" vuonna 1989. 

## Kappalelista

***digitaalinen**
# 

## Listasijoitukset

## Julkaisu

## Lähteet

## Aiheesta muualla
* Virallinen YouTube-video
Luettelo Sverigetopplistanin ykkösistä vuonna 2011

Tämä on **luettelo [[Sverigetopplistan]]**-singlelistan kärkipaikkaa hallussaan pitäneistä artisteista ja singleistä vuonna 2011.

## Katso myös

* Luettelo Sverigetopplistanin ykkösistä vuonna 2012
* Luettelo Sverigetopplistanin ykkösistä vuonna 2010
Ōshū

**Ōshū** () on Japanin kaupunki Honshūn saarella Tōhokun alueella Iwaten prefektuurissa. Se sijaitsee sisämaassa prefektuurin eteläosassa Kitakamijoen varrella. Kaupunki on rakentunut Kitakamin allaslaaksoon. Idässä kaupungin alue nousee Kitakamivuorille, lännessä se ulottuu Ōuvuorille ja rajautuu Akitan prefektuuriin. Ōshūssa on 114&nbsp;811 asukasta (lokakuussa 2020) ja sen pinta-ala on 993,30 neliökilometriä.

Ōshū on kaupunkina suhteellisen nuori: se perustettiin vuonna 2006 liittämällä yhteen Esashin ja Mizusawan kaupungit, Isawan ja Maesawan maaseutukaupungit sekä Koromogawan kyläkunta. Nimensä kaupunki otti entiseltä Mutsun eli Ōshūn provinssilta. Kaupungin keskusta sijaitsee Mizusawassa, jonne Sakanoue no Tamuramaro perusti Isawan linnan jo vuonna 802, kun japanilaiset yrittivät valloittaa aluetta emisheiltä. Sittemmin Edo-kaudella 1600–1800-luvuilla se kuului Sendain daimiokuntaan, ja siellä sijaitsi myös yksi Ōshū-kaidō-tiereitin postiasemista (*[[shukuba]]*). Perinteisiä elinkeinoja alueella ovat esimerkiksi valurautaisten astioiden (*Nanbu-tekki*) ja keisaripuisten lipastojen valmistus. Kaupunkiin on sijoittunut erityyppistä teollisuutta. Ympäröivällä viljavalla maaseutualueella tuotetaan riisiä, soijapapuja, vihanneksia, omenoita, naudanlihaa ja maitoa.

Ōshūn rakennettuun kulttuuriperintöön kuuluvat muun muassa Kokuseki-jin ja Shōbō-jin buddhalaiset temppelit sekä Hitaka-jinjan ja Atago-jinjan šintolaiset pyhäköt. Kokuseki-ji ja Hitaka-jinja tunnetaan festivaaleistaan. Kaupungissa toimii Edo-kauden *[[rangaku]]*-oppineen Takano Chōhein muistomuseo. Osa kaupungin vuoristoalueesta kuuluu Kurikoman puolikansallispuistoon. Ōshūta palvelevat JR Higashi-Nihonin suurnopeusjunayhteys Tōhoku Shinkansen ja  Tōhoku-päälinja.

## Kuvia

Tiedosto:日高神社参道.JPG|Tie Hitaka-jinjan pyhäkölle
Tiedosto:Old-Sugi-Tree-and-Oshu-City-Hall-2013080401.jpg|Ōshūn kaupungintalo
Tiedosto:ESASHI FUJIWARA-NO-SATO - panoramio.jpg|Esashi Fujiwara no saton teemapuistoa
Tiedosto:はやし屋台見返り.JPG|Hitaka Hibuse-matsuri
Tiedosto:Mizusawa district Oshu city center area Aerial photograph.1976.jpg|Mizusawa vuoden 1977 ilmakuvassa


## Lähteet

## Aiheesta muualla

* Kaupungin internetsivut
Ōfunato

**Ōfunato** () on Japanin kaupunki Honshūn saarella Tōhokun alueella Iwaten prefektuurissa. Se sijaitsee Tyynenmeren rannikolla prefektuurin kaakkoisosassa. Ōfunato kuuluu Sanrikun rannikkoseutuun. Kaupungin keskusta on rakentunut Sakarijoen suulle Ōfunatonlahden pohjukkaan. Ōfunatossa on 35&nbsp;205 asukasta (lokakuussa 2020) ja sen pinta-ala on 322,50 neliökilometriä.

Ōfunaton kaupunki perustettiin vuonna 1952 liittämällä yhteen Ōfunaton ja Sakarin maaseutukaupungit sekä viisi kyläkuntaa. 1950-luvulta lähtien kaupungin satama-alueelle on sijoittunut puu-, sementti- ja elintarviketeollisuutta. Tärkeitä elinkeinoja ovat myös kalastus sekä kalkkikiven ja serpentiniitin louhinta. Kaupunki laajeni huomattavasti vuonna 2001, kun siihen yhdistettiin Sanrikun maaseutukaupunki. Vuonna 2011 Ōfunato kärsi pahoin Tōhokun maanjäristyksestä, kun sen aiheuttama yli kahdeksan metriä korkea tsunami surmasi 422 ihmistä ja tuhosi 2&nbsp;791 asuinrakennusta kokonaan.

Ōfunaton nähtävyyksiä ovat Sanrikun rannikon kauniit luonnonalueet, kuten Goishin rannikkoseutu ja Sangojiman saari. Osa kaupungin rannikkoalueesta kuuluukin Sanriku-fukkyōn kansallispuistoon. Ōfunatoa palvelevat JR Higashi-Nihonin Ōfunato-linja ja Sanriku-rautateiden Rias-linja.

## Kuvia

Tiedosto:碁石岬Goisi-misaki - panoramio.jpg|Goishin rannikkoa
Tiedosto:Ofunato Civic Cultural Center and Library Rias Hall.jpg|Ōfunaton kulttuurikeskus
Tiedosto:US Navy 110315-N-2653B-107 An upended house is among debris in Ofunato, Japan, following a 9.0 magnitude earthquake and subsequent tsunami.jpg|Tsunamin aiheuttamaa tuhoa Ōfunatossa
Tiedosto:Sakari Station, East Japan Railway Company.JPG|Sakarin rautatieasema
Tiedosto:Ofunato city center area Aerial photograph.1977.jpg|Ōfunato vuoden 1977 ilmakuvassa


## Lähteet

## Aiheesta muualla

* Kaupungin internetsivut
Vetyräjähdys

**Vetyräjähdys** on tilanne, jossa kaasuuntunut vety räjähtää hallitsemattomasti yhtyessään happeen. Sitä ei pidä sekoittaa vetypommin räjähdykseen, jossa tapahtuu ydinfuusio.

Vedyn ja ilman sekoitus räjähtää hyvin pienillä energioilla, kymmenesosalla siitä, mitä tarvitaan bensiini–ilma-seoksen räjähtämiseen. Jopa staattisen sähkön aiheuttama näkymätön kipinä ihmisen yllä olevissa keinokuituvaatteissa voi aiheuttaa räjähdyksen.

## Räjähdysvaara lyijyakkua ladatessa
Täyteen latautunutta lyijyakkua yliladatessa suljetussa tilassa latausvirta alkaa hajottaa vettä hapeksi ja vedyksi. Nämä lisäävät suljetun akun sisällä painetta ja kun kaasut pääsevät ulos akusta, suljetun tilan happi- ja vetypitoisuudet voivat kasvaa vetyräjähdyksen mahdollistamiin pitoisuuksiin.

## Sula rauta ja vesi
Rauta sulaa 1&nbsp;538&nbsp;°C lämpötilassa. Jos sulan raudan päälle joutuu vettä, se höyrystyy välittömästi ja rauta kaappaa vedeltä hapen vapauttaen vetyä, joka räjähtää.
:\mathrm{Fe + H_2O\longrightarrow \ FeO + H_2}
Tätä rauta-vesihöyry reaktiota käytti ranskalainen kemisti Antoine Lavoisier vuonna 1784 todistaakseen veden koostuvan vedystä ja hapesta. Kokeessaan hän käytti punahehkuun kuumennettua tykin piippua. 

Termiitin palaessa ~2&nbsp;500 °C lämpötilassa tapahtuu reaktio
:\mathrm{Fe_2O_3 + 2 \ Al \longrightarrow 2 \ Fe + Al_2O_3}
joka vapauttaa sulaa rautaa. Reaktion tuottama lämpöenergia riittää katkaisemaan vesimolekyylien sisäiset sidokset, joten palavaan termiittiin lisätty vesi hajoaa vedyksi ja hapeksi, kiihdyttäen reaktiota. Veden lisääminen saattaa myös aiheuttaa seoksen räjähtämisen.

## Vetyräjähdys ydinvoimalassa

Vetyräjähdyksen tarvitsemaa vetyä voi muodostua ydinvoimalassa, jos reaktorin tai käytetyn polttoaineen varastoaltaan jäähdytysjärjestelmä pettää. Tällöin reaktorin tai käytettyjen polttoainesauvojen jälkilämpö kiehuttaa vettä pois ja vedenpinta laskee. Kun polttoainesauvat paljastuvat, ne kuumentuvat entisestään. Polttoaine on ydinvoimaloissa zirkoniummetallisten putkien sisällä. Niiden kuumentuessa ne alkavat hapettua, eli zirkoniumetalli hajottaa vesimolekyylin kaapaten hapen ja vapauttaen vedyn. Kun vedyn osuus ilmasta nousee tarpeeksi, tapahtuu vetyräjähdys.
:\mathrm{Zr + 2\ H_2O\longrightarrow \ ZrO_2 + 2\ H_2}
Tämä eksoterminen reaktio on hidas alle 1&nbsp;000&nbsp;°C lämpötiloissa, mutta nopeutuu lämpötilan noustessa korkeammalle . Vetyräjähdyksiä pyritään estämään poistamalla vetyä suojarakennuksesta rekombinaattoreilla.

## Lähteet

## Aiheesta muualla
* Hydrogen Safety Pdf
Korkia-Mauran jääluola

**Korkia-Mauran jääluola** on Lapissa Inarijärven eteläosan saaressa sijaitseva luola, jossa jää säilyy yleensä yli kesän sulamatta. Luola on lajissaan Suomen suurin.

## Sijainti
Inarinjärven Korkia-Mauran (Korkia-maura) saari on Veskoniemen lähellä noin 18&nbsp;km Ivalosta pohjoiseen ja Nanguniemestä luoteeseen. Korkia-Mauran saarelle pääsee kesällä veneellä Veskoniemen lomakylästä.

## Luola
Koko luola sisäänpääsyineen on 15 m pitkä, yli 1 ja maksimissaan 3,5 m leveä ja 1,5–4 m korkea. Luolan kattona on kivenlohkareita. Luolaan pääsee 5 m:n pituisesta tunnelista, ja itse luolan lattia on 10 m pitkä ja 3,5 m leveä.

## Jää
Huoneen lattia on 2-4 m paksu jää, jonka pituus on 9 m ja leveys 3,5 m. Myös luolan perällä olevien lohkareiden välejä on jäässä. Inarinjärven vesi jäätyy 3-4 m paksuksi talvella. Keväällä jää yhä paksunee, kun lumen sulamisvedet valuvat luolaan. Ilmaston lämpeneminen ja turistivierailut ovat sulattaneet jonkin verran jääluolan jäitä 2000-luvulla. Niinpä jää on ohentunut 2010-luvulla, jolloin järven pinnan yllä oleva sulamisvesijää on kadonnut.

Luolaa on käytetty 1600-luvulta alkaen kalakellarina.

Joidenkin väitteiden mukaan jää olisi pysynyt sulamattomana ainakin 500 vuoden ajan. Jääpeite olisi muodostunut pienenä jääkautena joka alkoi noin 1450.

Suomessa on muitakin jääluolia, mutta niiden jää pysyy sulamatta vain joinain kesinä. Esimerkiksi Posion Korouoman Karhunpesässä jääkerros, joka syntyy talvella, pysyy sulamattomana usein elokuulle ja vain joinakin vuosina vuoden ympäri.

## Lähteet
* Aimo Kejonen: *Geologiset kohteet*. Suomen 100, Karttakeskus 2007, GTK, . Lappi Kohta 080 Jääluolat s. 120.
* 

### Viitteet
Gore Obsessed

**Gore Obsessed** on yhdysvaltalaisen death metal -yhtye Cannibal Corpsen kahdeksas studioalbumi, joka on julkaistu vuonna 2002.

## Kappaleet
#
#
#
#
#
#
#
#
#
#
#
#

## Kokoonpano
* George ”Corpsegrinder” Fisher – laulu
* Jack Owen – kitara
* Pat O’Brien – kitara
* Alex Webster – bassokitara
* Paul Mazurkiewicz – rummut

## Arvostelut
* AllMusic: 
* Soundi: 

## Lähteet

## Aiheesta muualla
* 
*
Frans Viitanen

**Frans Emanuel Viitanen** (26. syyskuuta 1864 Virrat – 17. syyskuuta 1932 Uusikaupunki) oli suomalainen räätälimestari ja näytelmäkirjailija. Hän käytti myös nimimerkkiä *Lähteenpuro*.

## Henkilöhistoria
Frans Viitasen vanhemmat olivat talollinen Santeri Viitala ja Maria Hirvelä. Hänen ensimmäinen puolisonsa vuodesta 1894 oli Amanda Hellnerg (k. 1896) ja toinen vuodesta 1899 Aina Maria Engdahl.Viitanen teki opintomatkoja Ruotsissa 1891–1892, vaatetusliikettä hän piti vuodesta 1894.

Viitanen siirtyi 1900-luvun alussa Uuteenkaupunkiin räatälityöntekijäksi vanhemman veljensä Aleks. Viitasen räätäliliikkeeseen, kunnes hän perusti oman liikkeensä. Hän osallistui Uudenkaupungin edistysrientoihin ja oli innokas kuorolaulaja ja Uudenkaupungin VPK:n eturivin miehiä vuosikymmenen ajan. Hän oli myös Uudenkaupungin kaupunginvaltuuston jäsenenä. Vuodesta 1900 alkaen Viitanen tunnettiin  näytelmäkirjailijana. Hänen ensimmäinen yksinäytöksinen näytelmänsä *Tuli on irti* sai suuren menestyksen ja sittemmi hän julkaisi useita näytelmiä, muun muassa *Suuntalan häät*, *Suuntalan käräjät* ja *Vanhan Suuntalan sähkövalo*.

## Näytelmiä
* *Tuli on irti : laulunsekainen huvinäytelmä 1 näytöksessä : tapaus pikkukaupungissa siihen aikaan jolloin palovartijat ilmoittivat ajankulun öiseen aikaan huutamalla katujen kulmissa mitä kello kulloinkin on lyönyt*. Seuranäytelmiä 9. Boman ja Karlsson, Hämeenlinna 1903, Karisto 1908, Suomen näytelmäkirjailijaliitto, Helsinki 1928
* *Suuntalan häät* : yksinäytöksinen huvinäytelmä. Kansan näytelmäkirjasto 2. Kansa, Hämeenlinna 1907, Näytelmäkirjasto n:o 89. Kirja, Helsinki 1912, 5. painos 1924
* *Suuntalat käräjissä* : yksinäytöksinen huvinäytelmä. Kansan näytelmäkirjasto 3. Kansa, Hämeenlinna 1907, Näytelmäkirjasto n:o 102. Kirja, Helsinki 1913, 3. painos 1920
* *Suuntalat* : kolminäytöksinen huvinäytelmä. Kansan näytelmäkirjasto 5. Kansa, Kajaani 1908
* *Suuntalat sovussa* : yksinäytöksinen huvinäytelmä. Näytelmäkirjasto n:o 123. Kirja, Helsinki 1914, 1924
* *Viimeinen ruusu*. Työväen näytelmäkirjasto n:o 46.    Tampereen Työväen sanomalehti, Tampere 1914
* *Vanhan-Suuntalan sähkövalo* :  yksinäytöksinen huvinäytelmä. Näytelmäkirjasto n:o 137.    Kirja, Helsinki 1915, 2. painos 1920, 3. painos 1926
* *Suuntalan Iisakin kaupunkimatka* : kaksinäytöksinen huvinäytelmä. Näytelmäkirjasto n:o 3.    Kirja, Helsinki 1918 
* *Suuntalan Iisakin hopeahäät* : yksinäytöksinen huvinäytelmä. Näytelmäkirjasto n:o 168.    Kirja, Helsinki 1923
* *Suuntalan kylän urheilijat* :  yksinäytöksinen huvinäytelmä. Näytelmäkirjasto n:o 124.    Kirja, Helsinki 1926
* *Merenkyntäjän perillisiä* : yksinäytöksinen huvinäytelmä.    Tekijä, Uusikaupunki 1927 
* *Kylän narri* : kolminäytöksinen huvinäytelmä. Näytelmäkirjasto n:o 177. Kirja, Helsinki 1930 
* *Suuntalan Iisakki Helsingin messuilla* : neliosainen näytelmä. Näytelmäkirjasto n:o 175. Kirja, Helsinki 1930 
Nimimerkillä *Lähteenpuro*:
* *Onnenpotkaus* : kolminäytöksinen huvinäytelmä. Seuranäytelmiä n:o 111.   Karisto 1910, 2. painos 1918, 3. painos 1923

## Lähteet
* 
* Uudenkaupungin kotiseutukirjailijoita 

### Viitteet
Aito Säästöpankki

**Aito Säästöpankki** on huhtikuussa 2010 perustettu suomalainen säästöpankkiosakeyhtiö. Se toimii Pirkanmaan, Satakunnan ja Etelä-Pohjanmaan talousalueilla: pankin konttorit sijaitsevat Tampereella, Pirkkalassa, Lempäälässä, Ylöjärvellä, Nokialla, Kangasalla, Pälkäneellä, Hämeenkyrössä, Ikaalisissa, Sastamalassa, Huittisissa, Porissa, Eurassa, Kauhavalla ja Seinäjoella. Aito Säästöpankilla on lähes 70 000 asiakasta ja yli 130 työntekijää.

Aito Säästöpankki kuuluu Säästöpankkiryhmään, jonka keskusjärjestönä toimii Säästöpankkiliitto.

## Historia
Aito Säästöpankki syntyi huhtikuussa 2010 Ikaalisten Säästöpankin (perustettu vuonna 1876) ja Luopioisten Säästöpankin (perustettu vuonna 1903) yhdistymisen tuloksena. Huittisten Säästöpankki (perustettu vuonna 1877) yhdistyi Aito Säästöpankkiin vuonna 2020 ja Ylihärmän Säästöpankki (perustettu vuonna 1900) vuonna 2022. Aito Säästöpankin omistavat Huittisten Säästöpankkisäätiö, Ikaalisten Säästöpankkisäätiö, Luopioisten Säästöpankkisäätiö ja Ylihärmän Säästöpankkisäätiö.

## Katso myös
* Säästöpankki
* Säästöpankkiryhmä

## Aiheesta muualla
*http://www.saastopankki.fi/aito
Jonne Kuusisto

**Jonne Kuusisto** (tunnetaan myös nimellä **Kasanova**) on jyväskyläläinen hip hop -artisti, joka on tullut tunnetuksi Urbaanilegenda-yhtyeestä.

Jonne Kuusisto kuuluu vuonna 1999 perustettuun Urbaanilegenda-yhtyeeseen. Urbaanilegendan jäätyä tauolle Kuusisto on suorittanut vain vierailuja muiden rap-artistien ja -yhtyeiden albumeilla. Sittemmin Kuusisto muutti Amsterdamiin opiskelemaan, eikä häneltä sen jälkeen ole kuultu kuin vierailu Joniveljen *[[Hallittu kaaos]]* -albumilla. 

Syksyllä 2010 Urbaanilegendan muut jäsenet Joniveli ja Soul Valpio vierailivat Kuusiston luona, ja yhtye alkoi äänittämään uutta albumia. Albumi äänitettiin loppuun Kuusiston vieraillessa joululomallaan Suomessa. Urbaanilegenda julkaisi 12. maaliskuuta 2011 *21 12* -comebackalbumin.

## Diskografia
### Urbaanilegenda
*Urbaanilegenda: *Legenda on syntynyt..* (2000)
*Urbaanilegenda: *Street Promo 2003 Vol. 1* (2003)
*Urbaanilegenda: *[[Rivien välistä]]* (2004)
*Urbaanilegenda & Toinen Kanava: *[[Välimerkki (albumi)|Välimerkki]]* (2004)
*Urbaanilegenda: *21 12* (2011)

### Urbaanilegendan singlet
*Urbaanilegenda: *Päästä irti* (single, 2004)
*Urbaanilegenda: *Polttaa polttaa* (single, 2004)

### Vierailijana
* Helpus – Kolme sanaa... (mä rakastan sua) (feat. Kasanova & Mängimies) (2003)
* Cheek – Pääsitkö jo sinne? (feat. Jaise, Joniveli & Kasanova) (2004)
* Sere – Nähny maailmaa (feat. Kasanova & Joniveli) (2005)
* Toinen Kanava – Oishan se pitäny tietää (feat. Kasanova) (2005)
Lumikorennot

**Lumikorennot** (Boreidae) on pieni, kärsäkorentoihin kuuluva hyönteisryhmä. Heimon kolmeen sukuun kuuluu kolmisenkymmentä Euraasian ja Pohjois-Amerikan alueella tavattavaa lajia.

Muista kärsäkorennoista poiketen lumikorennot elävät kasviravinnolla. Toukat erityisesti sammalilla. Hyönteiset ovat pienikokoisia, vain 3&ndash;5 mm pitkiä ja niiden ruumiin väritys on tumma. Siivet ovat surkastuneet, mutta koirailla on nähtävissä molempien siipiparien tyngät, naarailla ainoastaan etusiipien tyngät. Naaraan takaruumiin kärjessä on kaareva munanasetin. Tuntosarvet ovat pitkät ja pään muoto muiden kärsäkorentojen tapaan venynyt.

Lumikorentojen esiintymisaika on hyönteisille erikoinen. Kesä kuluu toukkavaiheessa ja aikuiset korennot syntyvät useimmiten myöhään syksyllä, joskus talven aikana. Aikuiset korennot ovat psykrofiilejä. Ne elävät enimmäkseen lumen alla, mutta tulevat lauhalla säällä lumikerroksen pinnalle. Sopeutumana talvisiin olosuhteisiin hyönteisen ruumiinnestessä on jäätymisen estäviä aineita.

Useimmat lajit ovat pohjoisamerikkalaisia. Pohjois-Euroopassa lumikorentolajeja esiintyy kaksi: Lumikorento (*Boreus westwoodi*) sekä *[[Boreus hyemalis]]*. Suomessa *B. westwoodi* on yleinen ja laajalle levinnyt, mutta *B. hyemalis*ta ei ole toistaiseksi Suomesta tavattu.

## Lähteet

## Aiheesta muualla
*Laji.fi: Lumikorennot (''Boreidae'')
*iNaturalist: Heimo ''Boreidae''
*ITIS: Boreidae 
*UniProt: Taxonomy - Boreidae (snow scorpionflies) 
*Global Biodiversity Information Facility (GBIF): Boreidae 
*University of Michigan, Animal Diversity Web (ADW): Boreidae, snow scorpionflies
Turun Palloseuran SM-liigakausi 2010–2011

**Turun Palloseuran SM-liigakausi 2010–2011** oli TPS:n järjestyksessään 64. pääsarjakausi. TPS teki runkosarjassa 134 maalia ja päästi 186 maalia. TPS vältti pisteen erolla liigakarsinnat voitettuaan Espoon Bluesin voittolaukauskisassa, kun Rauman Lukko voitti Pelicansin, jolloin Pelicans joutui karsintaan Vaasan Sportia vastaan.

## Sarjataulukko

## Kokoonpano

|-

|}
Viktor Ahlqvist

**Viktor Bruno Ahlqvist-Visanko** (10. helmikuuta 1868 Uusikaupunki – 5. lokakuuta 1931 Laitila) oli suomalainen suomen ja ruotsin kielellä kirjoittanut runoilija. Hän käytti myös nimimerkkiä *Viku Leppä*.

Laitilassa hän toimi monipuolisena kulttuurivaikuttajana ja oikeusasioitsijana.

## Teoksia
Omalla nimellä:
* *Strofer från Nystad*, runokokoelma.    Tekijä, Nystad 1906, 2. uusittu ja laaj. painos 1913
* *Uudenkaupunki muinassi*, paikkakunnan murteella kertonut Viktor Ahlqvist.    Tekijä, Uusikaupunki 1917
Nimimerkillä *Viku Leppä*:
* *Hiiden hurtat* : runo kapinan ajalta.   Oma koti, Laitila 1924
* *Ville Vistin ilolauluja nuotteineen*.   Oma koti, Laitila 1924
Nimimerkillä *Viku Visanko*:
* *Ooperin Epo*. 1928

## Lähteet
* 
* Tieteen päivät 2021 Hyvät, pahat ja rumat – mielikuvat oikeudellisen tiedon haltijoista autonomian Suomessa, Mira Korpiolan esitys ja videotallenne

* Uudenkaupungin kotiseutukirjailijoita
TUL Cup 2009

**TUL Cup 2009** oli 70. kerran järjestetty Työväen Urheiluliiton jalkapallomestaruuskilpailu, joka pelattiin Tammelassa Eerikkilän urheiluopistolla helmi–maaliskuun vaihteessa 2009. Mestaruuden voitti Warkauden Jalkapalloklubi, joka kukisti loppuottelussa Laajasalon Palloseuran maalein 1–0. Suomalaisjoukkueiden lisäksi turnaukseen osallistui kutsuvieraana virolainen JK Tallinna Kalev.

## Pelitapa
Vuoden 2009 TUL Cupiin ilmoittautui mukaan kutsutun JK Tallinna Kalevin lisäksi 12 joukkuetta. Porilaisjoukkueet MuSa, PiTU, RuoVi ja ToVe pelasivat 24. tammikuuta Porin Karhuhallissa oman karsintaturnauksensa, joista kolme ensin mainittua selvisi Eerikkilän turnaukseen.

Lopputurnauksen 12 joukkuetta oli jaettu neljään kolmen joukkueen lohkoon, joiden ottelut pelattiin turnauksen avauspäivänä lauantaina. Tämän jälkeen lohkovoittajat pelasivat sunnuntaina sijoitusottelut sijoista 1–4, toiseksi sijoittuneet sijoista 5–8 ja kolmanneksi jääneet sijoista 9–12. Kaikki ottelut käytiin 2×30 minuutin pituisina. Turnauksen kolme parasta joukkuetta palkittiin 1 000, 600 ja 300 euron harjoitusapurahoilla.

## Joukkueet

## Lohko A
### Ottelut

### Sarjataulukko

## Lohko B
### Ottelut

### Sarjataulukko

## Lohko C
### Ottelut

### Sarjataulukko

## Lohko D
### Ottelut

### Sarjataulukko

## Sijoitusottelut
### Sijat 9–12
;Välierät sijoista 9–12

;Ottelu sijoista 11–12

;Ottelu sijoista 9–10

### Sijat 5–8
;Välierät sijoista 5–8

;Ottelu sijoista 7–8

;Ottelu sijoista 5–6

### Sijat 1–4
;Välierät

;Pronssiottelu

;Loppuottelu

## Lopulliset sijoitukset

#Warkaus JK
#Laajasalon Palloseura
#JK Tallinna Kalev
#Kotkan Työväen Palloilijat
#Tampereen Pallo-Veikot
#FC KooTeePee

#PP-70
#Turun Toverit
#Ruosniemen Visa
#Pihlavan Työväen Urheilijat
#Musan Salama
#Seinäjoen Sisu

## Lähteet
Kirsi Lindroos

**Kirsi Marianne Lindroos** (vuoteen 1998 **Lindroos-Himberg**, s. 9. elokuuta 1958 Lohjan maalaiskunta) on suomalainen opetushallinnon virkamies ja poliitikko. Lindroos on aiemmin edustanut Suomen Sosialidemokraattista Puoluetta, mutta vuoden 2011 alusta lähtien hän on ollut puolueisiin sitoutumaton. 

Lindroos on syntyjään Lohjan Virkkalasta. Hänen isänsä oli ammatiltaan hitsaaja ja äiti kotiavustaja. Lindroos valmistui kasvatustieteiden maisteriksi vuonna 1983 ja toimi 1980-luvulla peruskoulun rehtorina Lohjalla. Hän oli Suomen Kunnallisliiton yleissivistävän koulutuksen päällikkönä vuosina 1991–1993 ja Suomen Kuntaliiton erityisasiantuntijana vuosina 1993–1999 sekä kehityspäällikkönä 1999–2000. Lindroos oli opetusministeriössä johtajana vuosina 2000–2003 ja Opetushallituksen pääjohtajana vuosina 2003–2007. SDP:n jäätyä oppositioon Lindroosia ei nimitetty toiselle kaudelle Opetushallituksen johdossa. Vuoden 2008 alussa hän palasi opetusministeriöön kansainvälisyys- ja kehitysjohtajaksi.

Lindroos siirtyi 1. syyskuuta 2009 Suomen pysyvään OECD- ja Unesco-edustustoon Pariisiin vastaamaan koulutusasioista ynnä muusta, missä tehtävässä hän oli vuoteen 2014. Sen jälkeen hän toimi suuren EU Twinning -hankkeen RTA:na (Resident Twinning Adviser) Kosovossa. Support Implementation of Kosovo Education Strategic Plan 2011–2016 -hanke päättyi vuoden 2017 alussa, johon saakka Lindroos oli virkavapaalla opetus- ja kulttuuriministeriön johtajan tehtävistä. Hän haki vuonna 2016 uudelleen Opetushallituksen pääjohtajan tehtävää, mutta ei saanut sitä.

Lindroosille myönnettiin vuonna 2017 uudelleen virkavapaata johtajan virastaan opetus- ja kulttuuriministeriössä hänen siirtyessään Euroopan komission naapuruus- ja laajentumispääosaston Ukraina-tukiryhmän koulutuksen, tieteen ja sosiaalipolitiikan tiiminvetäjäksi Suomen hallituksen nimittämänä kansallisena asiantuntijana. Virkavapaata jatkettiin vuonna 2019.

Lindroos valittiin ensi kerran Lohjan kunnanvaltuustoon SDP:n edustajana vuoden 1988 vaaleissa. Myöhemmin hän oli Tammisaaren ja Raaseporin valtuustoissa ja Raaseporin kaupunginhallituksessa. Lindroos oli myös SDP:n ehdokkaana vuoden 2009 europarlamenttivaaleissa, joissa hän sai 1&nbsp;505 ääntä eikä tullut valituksi.

## Lähteet
Risto Koskikangas

**Risto Koskikangas** (s. 22. marraskuuta 1969 Taivalkoski) on suomalainen jalkapallovalmentaja ja entinen jalkapalloilija. Koskikangas edusti urallaan PPT:ta, FC Jazzia ja Pallo-Iiroja. Peliuransa jälkeen hän on toiminut taustatehtävissä valmentaen muun muassa PoPaa ja MuSaa.

Suomen Palloliiton Satakunnan piiri palkitsi Koskikankaan Satakunnan vuoden poikajuniorina 1986 ja Satakunnan Kultakenkä -palkinnolla vuonna 1988. Hän voitti Suomen-mestaruuden FC Jazzissa kausina 1993 ja 1996. Suomen poikamaajoukkueissa Koskikangas pelasi yhteensä 13 ottelua.

## Lähteet
Cynthia Denzler

**Cynthia Jennifer "Cici" Denzler** (s. 12. toukokuuta 1983 Santa Ana, Yhdysvallat) on kolumbialainen alppihiihtäjä. Hän edusti kauteen 2007&ndash;2008 asti Yhdysvaltoja.

Denzler osallistui MM-kisoihin ensimmäistä kertaa vuonna 2009. Tuolloin hän osallistui sekä pujotteluun että suurpujotteluun, mutta keskeytti molemmissa jo ensimmäisellä kierroksella. Denzler oli Kolumbian ainoa kilpailija ja toimi täten myös maansa lipunkantajana Vancouverin olympialaisissa 2010. Hän oli kisoissa pujottelun 51., mutta keskeytti suurpujottelussa.

## Lähteet
Humphrey

**Humphrey** voi tarkoittaa seuraavia:

## Etunimenä
*Humphrey Bogart (1899–1957), yhdysvaltalainen näyttelijä
*Humphrey Carpenter (1946–2005), englantilainen kirjailija
*Humphrey Gilbert (1537–1583), englantilainen tutkimusmatkailija
*Humphrey Lyttelton (1921–2008), brittiläinen jazzmuusikko
*Humphrey Searle (1915–1982), brittiläinen säveltäjä

## Kuvitteellisia henkilöitä
* Humphrey Goodman, rikoskomisario televisiosarjoissa *[[Murha paratiisissa]]* ja *[[Paratiisin jälkeen]]*

## Sukunimenä
*Doris Humphrey (1895–1958), yhdysvaltalainen tanssija ja koreografi
*Hubert Humphrey (1911–1978), yhdysvaltalainen poliitikko
*Marko Humphrey-Lahti (s. 1957), englantilainen kuvanveistäjä
*Marlon Humphrey (s. 1996), yhdysvaltalainen amerikkalaisen jalkapallon pelaaja
*Philip Strong Humphrey (s. 1926), yhdysvaltalainen lintutieteilijä
*Terin Humphrey (s. 1986), yhdysvaltalainen telinevoimistelija

### Kuvitteellisia henkilöitä
* Dan Humphrey, tv-sarjassa Gossip Girl

## Muita merkityksiä
*Humphrey (kissa), Ison-Britannian pääministerin virka-asunnon lemmikki
*Humphrey-karhu, Disneyn eläinmaailman hahmo
StepUp School

**StepUp School** on vuonna 1997 perustettu street- ja showtanssiin sekä musiikkiteatteriin erikoistunut tanssikoulu, jolla on toimipisteet Helsingin Sörnäisissä ja Espoon Matinkylässä sekä pop-up piste Tapanilan Urheilukeskuksessa.

StepUp Schoolissa on tunteja yksivuotiaista yli 60-vuotiaisiin, aloittelijoista ammattilaisiin. Tanssituntien lisäksi koulussa voi opiskella laulua, musiikkiteatteria ja huoltaa kehoaan. Musiikkiteatterikoulu Skene on osa StepUp Schoolia. StepUp School on puolestaan osa showtuotantoyhtiö StepUp Oy:tä, jonka perustivat Marco Bjurström, Tiina Kaivola ja Ari-Pekka Saanio vuonna 1987.

## Lähteet
*https://www.stepupschool.fi/stepupin-tarina/
*https://tapanilanurheilu.fi/lajit/
TUL Cup 2008

**TUL Cup 2009** oli 69. kerran järjestetty Työväen Urheiluliiton jalkapallomestaruuskilpailu, joka pelattiin Kotkassa Ruonalan urheiluhallissa maaliskuussa 2008. Turnaukseen osallistui kuusi joukkuetta, joista mestaruuden voitti Kotkan Työväen Palloilijat. Kyseessä oli KTP:n kymmenes TUL:n mestaruus. Myöhemmin seura valittiin voittonsa ansiosta TUL:n Kymenlaakson piirin Vuoden joukkueeksi.

## Pelitapa
Vuoden 2009 TUL Cupissa järjestettiin kolmet aluekarsinnat, joista jatkoon selvinneiden joukkueiden lisäksi lopputurnauksessa olivat mukana FC KooTeePee sekä virolainen JK Tallinna Kalev. Alkulohkot pelattiin lauantaina 2×30 minuutin pituisina otteluina ja sijoitusottelut sunnuntaina normaalimittaisina.

## Lopputurnauksen joukkueet

## Aluekarsinnat
### Satakunta / Etelä-Pohjanmaa
Karsintaturnaus järjestettiin Porin Karhuhallissa 9. helmikuuta 2008. Ottelut pelattiin 2×30 minuutin pituisina.
;Ottelut

;Sarjataulukko

### Pirkanmaa
Aluekarsinnat pelattiin tammi–helmikuussa 2008.
;Ottelut

;Sarjataulukko

### Kaakkois-Suomi / Keski-Suomi / Itä-Suomi
Kotkassa 9. helmikuuta 2008 järjestettyyn aluekarsintaan osallistuivat KTP, PoPo, Warkaus JK ja Huima, joista lopputurnaukseen selvisivät KTP ja Huima.

## Lohko A
### Ottelut

### Sarjataulukko

## Lohko B
### Ottelut

### Sarjataulukko

## Sijoitusottelut
### Sijat 5–6

### Pronssiottelu

### Loppuottelu

## Lähteet
Christóforos Papamichalópoulos

**Christóforos ”Chrístofer” Papamichalópoulos** (; s. 5. huhtikuuta 1988 Ateena, Kreikka) on kyproslainen alppihiihtäjä. Hän edustaa seuratasolla larnakalaista Ski Club Larnacaa.

Papamichalópoulos osallistui MM-kisoihin ensimmäistä kertaa vuonna 2007. Tuolloin hän oli pujottelussa 43., muttei saanut sijoitusta suurpujottelusta. Papamichalópoulos kilpaili samoissa lajeissa myös Val d'Isèren kisoissa 2009, muttei päässyt tuolloin maaliin kummassakaan niistä. Hän toimi maansa lipunkantajana Vancouverin olympialaisissa 2010, mutta keskeytti sekä pujottelussa että suurpujottelussa.

Myös Papamichalópouloksen sisko Sofía Papamichalopoúlou on alppihiihtäjä.

## Lähteet
Ciro Nieli

**Ciro Nieli** (s. 5. helmikuuta 1974 Hitchin, Herts, Englanti) on englantilainen animaattori, animaatio-ohjaaja ja vastaava tuottaja. Hän aloitteli uraansa 1990-luvulla Last Exit lyhytanimaation myötä. Sittemmin Nieli on työskennellyt pääosin toimintasarjojen parissa, kuten Teen Titans, Super Robot Monkey Team Hyperforce Go! ja Transformers: Animated.

## Filmografia

## Aiheesta muualla
*
StepUp

**StepUp Oy** on vuonna 1987 Marco Bjurströmin, Tiina Kaivolan ja Ari-Pekka Saanion perustama showtuotantoyhtiö. StepUpin juuret ovat Aira Samulinin Rytmikkäät -ryhmässä, jossa kaikki perustajat tanssivat. StepUp Oy aloitti showtanssiryhmänä ja mallitoimistona. Nykyään StepUp tuottaa monipuolisia ohjelmapalveluilta. Ohjelmistoon kuuluvat mm. Jarkko Valteen ja Osku Heiskasen ShoWhat drag-show. StepUpilla on myös oma tanssikoulu StepUp School. 

## Lähteet
* 
* 
* https://www.stepupagency.fi/
### Viitteet

## Aiheesta muualla
*
Bromont-Lamothe

**Bromont-Lamothe** on kunta keskisessä Ranskassa, Auvergnen alueella Puy-de-Dômen departementissa. Vuonna 2008 kunnassa oli 943 asukasta.

## Lähteet